Subject: Seisukoht EstLink 3 Tallinna piirkonna kõrgepingevõrgu planeeringu trassikoridoride osas
From: Rene Kullör <[email-masked]>
To: "info - MKM" <[email-masked]>
Cc: "'Toomas Metsaots'" <[email-masked]>
Date: Mon, 2 Mar 2026 15:12:07 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Saadan pöördumise EstLink 3 potentsiaalsete trassikoridoride 
(Ülemiste-Kurna-Aruküla ja Ülemiste-Lagedi-Aruküla) osas, mis läbivad Rae 
vallas asuvat Uuesalu küla, täpsemalt Jahimehe tee (katastritunnus 
65301:001:2161) ja Hirve tee piirkonda.

Nimetatud trassikoridorid läbivad kehtivat Katku-Uuesalu kinnistute 
piirkonna detailplaneeringu (DP0190) ala. Detailplaneeringuga on Jahimehe ja 
Hirve teele ette nähtud paaris- ja ridaelamud ning nende teenindamiseks 
vajalik taristu. Hirve teel on taristu valmis ehitatud. Jahimehe teel on 
moodustatud vastavad elamumaa, transpordimaa ja üldkasutatava maa kinnistud 
ning need on IBE Estonia OÜ (10963260) omandis. Vastav detailplaneeringu 
põhijoonis ning kuvatõmmised Maa- ja Ruumiameti kaardilt ning Rae valla 
planeeringute kaardilt on lisatud kirjale manusena; samuti kuvatõmmis 
eriplaneeringu joonise vastavast kohast.

Tänaseks on Jahimehe tee piirkonda rajatud teepõhi ning käesoleva aasta 
jooksul lähevad antud alal ehitusse ka elektriliitumised ning vee- ja 
kanalisatsioonitrassid. Elamute ehituse algus seal on kavandatud juba 
lähiaastatesse. Seetõttu ei pea me võimalikuks nõustuda plaanitava 
Ülemiste-Kurna-Aruküla trassikoridoriga osas, mis läbib Jahimehe tee 
piirkonda.

Meiepoolne ettepanek on nihutada nimetatud plaanitavad trassikoridorid 
olemasolevatest ja tulevastest elamutest eemale. Ettepaneku 
näitlikustamiseks on kirjale lisatud lihtne joonis, kus võimalik 
alternatiivne trassi ligikaudne asukoht on tähistatud punase joonega.

Kokkuvõtlikult on IBE Estonia OÜ poolsed ettepanekud alljärgnevad:

1)            Nihutada Ülemiste-Kurna-Aruküla trassikoridori selle Jahimehe 
tee piirkonda läbivas osas lõuna poole

2)            Nihutada Ülemiste-Lagedi-Aruküla trassikoridori selle Hirve ja 
Jahimehe tee piirkonda läbivas osas ida poole

3)            Rajada Uuesalu küla elamualade lähedal õhuliini asemel 
maakaabelliin

Lugupidamisega

Rene Kullör

Prokurist

IBE Estonia OÜ

From: Majandus- ja Kommunikatsiooniministeerium <[email-masked] 
<mailto:[email-masked]> >
Sent: esmaspäev, 16. veebruar 2026 10:06
To: [email-masked] <mailto:[email-masked]>
Subject: Kutsume EstLink 3 Tallinna piirkonna kõrgepingevõrgu planeeringuga 
tutvuma

Hea maaomanik

EstLink3 Tallinna piirkonna kõrgepingevõrgu tugevdamise riigi eriplaneering 
on jõudnud etappi, kus on valminud planeeringu uuringute lähteseisukohad, 
keskkonnamõju strateegilise hindamise programm ja visandatud on ka esialgsed 
trassialternatiivid. Kõik huvilised on oodatud materjalidega tutvuma ja 
arvamust avaldama.

Planeeringu dokumendid ja kaardirakendus on kättesaadavad planeeringu 
kodulehel https://riigiplaneering.ee/estlink3-tallinna-vork alates 16. 
veebruarist. Ettepanekuid ootame kirjalikult kuni 18. märtsini aadressil 
[email-masked] <mailto:[email-masked]> .

Esialgseid plaane tutvustame ka avalikel aruteludel:

*	02.03 kell 17.30 veebiarutelu, liitumise link: MS Teams 
<https://teams.microsoft.com/meet/3123745145387?p=UTO5Bk1yLA1n6Fs6cY>
*	03.03 kell 17.30 Kindluse kool (Roheluse tee 4, Järveküla, Rae vald)
*	05.03 kell 17.30 Lagedi kool (Kooli tn 18, Lagedi, Rae vald)
*	09.03 kell 17.30 Raasiku vallavalitsus (Tallinna mnt 24, Aruküla, Raasiku 
vald)
*	10.03 kell 17.30 Kurtna kool (Kurtna tee 50, Saku vald)
*	11.03 kell 17.30 Kiili lasteaed (Kullerkupu tn 10, Kangru, Kiili vald)

Kohtumistel tutvustame EstLink 3 maismaaühenduse eesmärke, riigi 
eriplaneeringu protsessi ning Tallinna piirkonda puudutavaid võimalikke 
lahendusi. Samuti arutame, milline on kavandatava ülekandeliini roll Eesti 
ja Soome vahelise tulevase elektriühenduse loomisel ning kuidas see võib 
mõjutada piirkonna arengut. Kohaletulnutel on võimalus esitada küsimusi ja 
anda tagasisidet.

Ootame aktiivset osavõttu, et üheskoos leida piirkonnale ja riigile parim 
võimalik lahendus!

Riigi eriplaneeringu koostamise eesmärk on kavandada EstLink 3 projekti 
eeldusena Tallinna piirkonda tugevam kõrgepingevõrk, mis võimaldab suuremaid 
ülekandevõimsusi ning rajada täiendavaks elektrivarustuseks uus 
kõrgepingealajaam Rae valda Ülemiste järve lähedale. Uus ühendus leevendab 
2035. aasta ja kaugema tuleviku vaates elektri ülekandevõimsuste puudujääki 
pealinna piirkonnas, mille tingib elektri osakaalu kasv energiatarbimises ja 
võimaldab vajadusel liita elektrivõrguga täiendavaid tarbimis- ja 
tootmisvõimsusi piirkonna tootmisaladelt ja tarbimiskeskustest.

EstLink3 Tallinna piirkonna kõrgepingevõrgu planeeringu koostamist korraldab 
Majandus- ja Kommunikatsiooniministeerium. Kontakt: projektijuht Alan Rood 
([email-masked] <mailto:[email-masked]> ).

Lugupidamisega
Majandus- ja Kommunikatsiooniministeerium